

 **Jedinstveni upravni odjel**

KLASA:112-02/19-01/01

RBROJ:2186/18-03/1-19-4

Ludbreg, 27. veljače 2019. godine

Sukladno odredbama članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08, 61/11, 04/18) pročelnica Jedinstvenog upravnog odjela Grada Ludbrega **raspisala je**

**JAVNI NATJEČAJ**

* **za prijam u službu na neodređeno vrijeme u Jedinstveni upravni odjel Grada Ludbrega – ODSJEK ZA DRUŠTVENE DJELATNOSTI I OPĆE POSLOVE** :
* **savjetnik/ca za društvene djelatnosti i socijalnu skrb** – **1 izvršitelj/ica na neodređeno vrijeme uz obvezni probni rad u trajanju od tri mjeseca**

**UPUTE I OBAVIJEST KANDIDATIMA**

**1. OPIS POSLOVA RADNOG MJESTA** – savjetnik za društvene djelatnosti i socijalnu skrbuJUO Grada Ludbrega, Odsjeku za društvene djelatnosti i opće poslove:

* u okviru nadležnosti iz samoupravnog djelokruga Grada obavlja upravne i druge stručne poslove iz oblasti brige o djeci predškolskog uzrasta, športa, socijalne skrbi, zdravstva, zaštite i spašavanja, kulture, tehničke kulture i dobrovoljnog vatrogastva,
* prati stanje u navedenim oblastima te za potrebe Gradskog vijeća i gradonačelnika izrađuje odgovarajuća izvješća, analize i informacije,
* izrađuje nacrte općih i drugih akata Gradskog vijeća i gradonačelnika iz navedenih oblasti
* surađuje u izradi financijskih planova korisnika proračunskih sredstava iz oblasti društvenih djelatnosti koje u cijelosti ili dijelom financira Grad, prati ostvarenje tih planova, te nadzire namjensko i racionalno trošenje sredstava
* provodi upravni postupak i donosi rješenja u predmetima socijalne skrbi u nadležnosti Grada
* vodi propisane očevidnike u svezi socijalne skrbi i izdaje potvrde iz tih očevidnika
* obavlja stručni dio poslova u svezi raspisivanja i provođenja natječaja za dodjelu stipendija
* ostvaruje i razvija suradnju s ustanovama i službama iz ostalih društvenih djelatnosti, kao i udrugama građana u Gradu
* obavlja i druge poslove po nalogu nadređenih

**2. PODACI O PLAĆI**

Plaća je uređena člankom 8. Zakona o plaćama u lokalnoj i područnoj (regionalnoj) samoupravi («Narodne novine» br. 28/10), a koeficijent složenosti poslova radnog mjesta određen je člankom 3. Odluke o koeficijentima za obračun plaće službenika i namještenika («Službeni vjesnik Varaždinske županije» br. 28/10, 67/13, 78/13, 31/15, 24/16, 103/18).

Osnovnu bruto plaću čini umnožak koeficijenta složenosti poslova radnog mjesta savjetnika za društvene djelatnosti i socijalnu skrb koji iznosi 2,51 i osnovice za izračun plaće koja se primjenjuje za službenike i namještenike u upravnim tijelima Grada Ludbrega, a koja iznosi 3.865,00 kuna, uvećanu za 0,5 % za svaku navršenu godinu radnog staža te naknadu troškova prijevoza na posao i s posla sukladno odredbama Kolektivnog ugovora za službenike i namještenike gradske uprave Grada Ludbrega.

**3. TESTIRANJE KANDIDATA**

1. **Pravni i drugi izvori za pripremanje kandidata za testiranje**

Provjera znanja, sposobnosti i vještina bitnih za obavljanje poslova radnog mjesta na koje se prima – **pismena provjera znanja.**

Pitanja kojim se testira provjera znanja, sposobnosti i vještina bitnih za obavljanje poslova radnog mjesta za koje je objavljen oglas temelje se na slijedećim propisima:

1. Zakon o lokalnoj i područnoj (regionalnoj) samoupravi («NN» br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17)
2. Zakon o službenicima i namještenicima u lokalnoj(regionalnoj) samoupravi («Narodne novine» br. 86/08, 61/11, 04/18)
3. Zakon o općem upravnom postupku («NN» br. 47/09)
4. Zakon o socijalnoj skrbi («Narodne novine» br. 157/13, 152/14, 99/15, 52/16, 16/17, 130/17)
5. Zakon o udrugama(«Narodne novine» br. 74/14, 70/17)
6. Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15).

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

Smatra se da je kandidat koji nije pristupio prethodnoj provjeri znanja povukao prijavu na oglas.

1. **Pravila i postupak testiranja**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 30 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Prethodna provjera znanja i sposobnosti sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s kandidatima koji su ostvarili najmanje 50 % ukupnog broja bodova na testiranju.

Rezultati intervjua boduju se na isti način kao i pismeno testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

 GRAD LUDBREG

Jedinstveni upravni odjel